Kronentaleris

Kronentaleris – sidabro moneta, pirmiausia imta kaldinti Austrijos Nyderlanduose.

Kronentalerį sudarė 1/9 Kelno markės sidabro, jis buvo lygus reichstaleriui pagal Leipcigo sutartį.
Paprastai kronentalerio averse būdavo austras valdovas, o reverse – 4 karūnos, dėl ko moneta ir pavadinta kronentaleris 'karūnų taleris'.

Kai Prancūzija okupavo Austrijos Nyderlandus, kronentalerius ėmė kaldinti kai kurios Vokietijos valstybės – Bavarija, Badenas, Hesenas-Darmštatas, Viurtembergas, nes kronentaleriai pasidarė populiarios monetos.

Sidabrinės monetos
Vokietijos istoriniai pinigai
Taleriai